Aréthousa

Aréthousa () on Kreikan kylä sekä samanniminen Vólvin kunnan kunnallisyksikkö (Δημοτική Ενότητα Αρέθουσας, Dimotikí Enótita Aréthousas) ja entinen itsenäinen kunta. Se sijaitsee Thessalonikin alueyksikössä Keski-Makedonian alueella. Koko kunnallisyksikön väkiluku on 2 987 ja varsinaisen Aréthousan kylän väkiluku 748 (vuonna 2011).

Aréthousa sijaitsee linnuntietä noin 57 kilometriä Thessalonikista itään ja noin 72 kilometriä Kaválasta länsilounaaseen. Se oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Vólvin kunnaksi yhdessä Ágios Geórgioksen, Apollonían, Egnatían, Mádytoksen ja Rentínan kanssa, jolloin se muuttui uuden kunnan kunnallisyksiköksi.

Aréthousan lähellä sijaitseva Paliámpelan varhaiskristillinen basilika on Suomen Ateenan-instituutin ensimmäinen kaivauskohde.

 Kunnallisyksikön osat 

Aréthousan kunnallisyksikkö muodostuu seuraavista kylä- ja kaupunkiyhdyskunnista ja asutuksista:

 Kylä- tai kaupunki­yhdys­kunta Kylä, kaupunki tai muu asutus Väkiluku (2011) Aréthousa Aréthousa 748 Lefkoúda 121 Filadélfio Anoixiá 238 Filadélfio 220 Xiropótamos 350 Mavroúda Mavroúda 375 Skepastó Límni 232 Skepastó 322 Stefaniná Káto Stefaniná 19 Stefaniná 362 Yhteensä: 2 987

 Lähteet 

Luokka:Keski-Makedonian entiset kunnat
Luokka:Keski-Makedonian kylät
Luokka:Vólvi